RAKKOMANDAZZJONI GĦAT-TIENI QARI dwar il-pożizzjoni komuni tal-Kunsill fir-rigward ta' l-adozzjoni ta' deċiżjoni tal-Parlament Ewropew u tal-Kunsill li tistabbilixxi għall-perjodu 2007-2013 il-Programm Speċifiku "Ġustizzja Ċivili" bħala parti mill-Programm Ġenerali "Drittijiet Fundamentali u Ġustizzja" Kumitat għal-Libertajiet Ċivili, il-Ġustizzja u l-Intern Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error! ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-pożizzjoni komuni tal-Kunsill fir-rigward ta' l-adozzjoni ta' deċiżjoni tal-Parlament Ewropew u tal-Kunsill li tistabbilixxi għall-perjodu 2007-2013 il-Programm Speċifiku "Ġustizzja Ċivili" bħala parti mill-Programm Ġenerali "Drittijiet Fundamentali u Ġustizzja" (Proċedura ta' kodeċiżjoni: it-tieni qari) Il-Parlament Ewropew , – wara li kkunsidra l-pożizzjoni komuni tal-Kunsill (8699/2/2007 – C6‐0179/2007 ), – wara li kkunsidra l-pożizzjoni tiegħu fl-ewwel qari Għadha mhux ippubblikata fil-ĠU. dwar il-proposta tal-Kummissjoni lill-Parlament Ewropew u lill-Kunsill ( COM(2005)0122 ) Għadha mhux ippubblikata fil-ĠU. , – wara li kkunsidra l-Artikolu 251(2) tat-Trattat KE, – wara li kkunsidra l-Artikolu 62 tar-Regoli ta' Proċedura tiegħu, – wara li kkunsidra r-rakkomondazzjoni għat-tieni qari tal-Kumitat għal-Libertajiet Ċivili, il-Ġustizzja u l-Intern ( A6‐0262/2007 ), Japprova l-pożizzjoni komuni kif emendata; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Pożizzjoni komuni tal-Kunsill Premessa 16 a (ġdida) (16a) Fid-dawl tal-prerogattivi tal-Parlament Ewropew kif definiti fl-Artikolu 8 tad-Deċiżjoni 1999/468/KE, il-Kummissjoni għandha tpoġġi għad-dispożizzjoni tal-Parlament Ewropew kull informazzjoni neċessarja rigward kull stadju ta' l-implimentazzjoni tal-programm, b'mod partikulari fir-rigward tal-prijoritajiet maħsuba tiegħu għas-sena kkonċernata. F'każ li l-Parlament jagħmel xi suġġerimenti jew xi rakkomandazzjonijiet, il-Kummissjoni ħadet l-impenn li tipprovdi rispons raġunat u li tinforma lir-rappreżentanti tal-laqgħa ta' l-Istati Membri fi ħdan il-kumitati kif inhu stipulat b'din id-Deċiżjoni . Ġustifikazzjoni Fl-14 ta' Diċembru 2006, il-Parlament adotta l-pożizzjoni tiegħu fl-ewwel qari. Fil-pożizzjoni komuni tiegħu mressqa lilna u bi qbil mal-ftehima fl-ewwel qari, il-Kunsill aċċetta l-emendi tal-Parlament, iżda rrifjuta dawk li jikkonċernaw il-possibilità li l-Parlament jimblokka d-deċiżjonijiet tal-Kummissjoni dwar implimentazzjoni speċjalment meta jintgħażlu l-prijoritajiet tas-sena. Barra minn hekk, il-Viċi-President Frattini, ippropona li jkun hemm djalogu aktar trasparenti , għal kuntrarju tad-dritt tal-Veto tal-Paaralment, meta jkunu qed jiġu identifikati l-prijoritajiet għall-iffinanzjar annwali. Dan l-impenn diġà sar fl-ittra tal-31 ta' Mejju 2007, ara n-nota spjegattiva. Ir-'rapporteur' tagħkom dan ma tqisux biżżejjed, iżda sabiex jintlaħaq kompromess, u minħabba li dawn il-programmi finanzjarji għandhom jidħlu fis-seħħ malajr kemm jista' jkun, hija tqis li l-Parlament jista' jirrinunċja l-emenda preċedenti tiegħu ta' Diċembru 2006 li teħtieġ dritt ta' skrutinju u jaċċetta l-proposta tal-Kummissjoni. Minħabba li hija ftehima istituzzjonali, hija għandha minħabba raġunijiet ta' trasparenza, tkun imsemmija fil-premessi tal-proposta leġiżlattiva, sabiex iċ-ċittadini Ewropej, jew għall-inqas dawk kollha li jixtiequ jieħdu vantaġġ mid-dispożizzjonijiet il-ġodda, jsiru konxji tagħha. Din l-emenda ta' dikjarazzjoni tinkorpora l-ħsieb prinċipali tal-proposta tas-Sur Frattini u, jekk il-Kunsill jaċċettaha, dan il-programm finanzjarju (u l-programm finanzjarju għall-ġlieda kontra d-drogi, li dwarha għadna nistennew il-pożizzjoni komuni) jista' jidħol fis-seħħ mill-aktar fis possibbli. Ittra tal-31 ta' Mejju 2007 tas-Sur Franco Frattini, Viċi-President tal-Kummissjoni Ewropea, lis-Sur Jean-Marie Cavada u lis-Sra Inger Segelström, Chairperson u rapporteur għall-Kumitat għal-Libertajiet Ċivili, il-Ġustizzja u l-Intern Qed niktiblek dwar is-suġġett ta' l-istrumenti finanzjarji l-ġodda fl-oqsma tal-libertà, tas-sigurtà u l-ġustizzja għal perjodu 2007-2013. F'Diċembru 2006, intlaħqet ftehima bejn il-Parlament, il-Kunsill u l-Kummissjoni dwar il-proposti kollha tagħna. Id-diversi strumenti li jiffurmaw il-programmi ġenerali 'Solidarjetà u mmaniġġjar tal-flussi migratorji' u 'Sigurtà u s-salvagwardja tal-libertajiet' kienu adottati dakinhar, jew se jiġu adottati dalwaqt wara l-verifika legali-lingwistika tat-testi. Dan huwa wkoll il-każ għall-programmi 'Drittijiet fundamentali u ċ-ċittadinanza' u 'Ġustizzja kriminali', li jiffurmaw parti mill-programm Ġenerali 'Drittijiet fundamentali u l-ġustizzja'. Madanakollu, għad fadal xi ftit nuqqas ta' qbil bejn min-naħa l-Kummissjoni u l-Kunsill u min-naħa l-oħra l-Parlament dwar il-programmi speċifiċi 'Ġustizzja ċivili' u 'Prevenzjoni mid-droga u informazzjoni' li qed iżomm għal mument l-adozzjoni ta' dawn il-programmi fit-tieni qari. Kif taf inti, dan in-nuqqas ta' qbil huwa marbut mal-proċedura ta' komitoloġija applikabbli. Naf li l-Parlament, bħall-Kunsill u l-Kummissjoni dejjem għaraf u enfasizza l-importanza ta' dawn il-programmi u jagħti importanza kbira lill-implimentazzjoni tagħhom. Jiena stess kemm-il darba rrimarkajt l-importanza ta' dawn il-programmi finanzjarji. F'termini tas-sustanza tagħhom u ta' l-iffinanzjar tagħhom, huma jirrappreżentaw rispons għal aspettattivi speċifiċi ħafna li jissemmew mill-gruppi professjonali kkonċernati u mill-pubbliku inġenerali. Għalhekk huwa essenzjali, li għandna ngħelbu dan in-nuqqas ta' qbil malajr ħafna sabiex iż-żewġ programmi kkonċernati jkunu jistgħu jiġu implimentati qabel tmiem din is-sena, peress li kull dewmien fl-adozzjoni tagħhom żgur li jkun ta' ħsara għall-ħruġ tal-flus għall-ispiża allokata għall-2007 fil-qasam tal-ġustizzja ċivili u tal-prevenzjoni mid-droga. Il-Kummissjoni tagħti importanza kbira lill-proċedura ta' komitoloġija l-ġdida li daħlet fl-2006, li tagħti aktar drittijiet lill-Parlament, u qed tikkunsidra b'reqqa jekk din tapplikax għal kull miżura kkonċernata. Aktar minn hekk, l-opinjoni tagħha, li jaqbel magħha l-Kunsill, hi li ma tapplikax għall-programmi 'Ġustizzja ċivili' u 'Prevenzjoni midd-droga u informazzjoni dwarha'. Madanakollu, nixtieq nirrimarka li sa Jannar li għadda l-Kummissjoni ressqet soluzzjoni ta' kompromess maħsuba biex titqies ix-xewqa tal-Parlament li jinżamm infurmat b'kollox. Għalhekk, f'ittra tal-25 ta' Jannar 2007 jien ipproponejt, fuq bażi eċċezzjonali, li l-Kummissjoni għandha tieħu impenn politiku biex tkun konformi max-xewqat tal-Parlament billi tfornih fi żmien adattat bl-informazzjoni kollha dwar il-programmi ta' ħidma annwali. Indikajt ukoll il-volontà tiegħi, u dik ta' l-istaff tiegħi, li jekk il-Kumitat LIBE jkun jixtieq, nattendu għal laqgħa mal-Kumitat u nwieġbu għall-mistoqsijiet tiegħu dwar dan is-suġġett. Dan l-impenn min-naħa tal-Kummissjoni jikkonsolida 'd-dritt ta' skrutinju' tal-Parlament, kif stipulat fid-deċiżjoni ta' komitoloġija ta' l-1999, billi jkun żgurat li l-Parlament ikun infurmat b'kollox dwar l-iżviluppi f'kull stadju tal-proċedura għall-adozzjoni tal-programmi annwali. F'laqgħa li saret fuq stedina tas-Sra Segelström fil-bidu ta' Frar 2007, li għaliha attendew l-istaff tiegħi kif ukoll rappreżentanti tal-Presidenza Ġermaniża, il-Parlament laqa' b'sodisfazzjon il-proposti fil-prinċipju. F'din il-laqgħa, il-Kummissjoni kkonfermat il-volontà tagħha biex tistipula b'mod formali l-impenn tagħha mal-Parlament f'dikjarazzjoni annessa mal-programm. Sfortunatament minn dak iż-żmien lil hawn ma kienx possibbli li jsir aktar progress. Sadanittant, il-Kunsill qed jipprepara li jadotta l-pożizzjonijiet komuni fuq iż-żewġ programmi, wara l-ftehima politika li ntlaħqet fl-20 ta' April 2007. Kif taf inti, l-iskop ta' dawn il-programmi huwa li jikkofinanzja proġetti li jkunu saru l-iktar mill-NGOs u li jimplimenta miżuri ta' interess pubbliku fl-oqsma kkonċernati. Per eżempju, minbarra l-implimentazzjoni ta' proġetti speċifiċi b'dimensjoni Ewropea jew l-appoġġ għal ħidma ta' l-NGOs, l-għan huwa li jiġu ffinanzjati miżuri koperti mill-Pjan ta' Azzjoni dwar id-Drogi (2005-2008), li jippermettu n-netwerk ġudizzjarju Ewropew sabiex ikompli l-attivitajiet tiegħu jew li jissussidja assoċjazzjonijiet li isimhom kien imressaq mill-Parlament innifsu. Il-benefiċjarji ta' dawn l-azzjonijiet mhux se jifhmu r-raġunijiet għal aktar dewmien fl-adozzjoni tal-programmi. Barra minn hekk, iktar dewmien fl-adozzjoni ta' dawn il-programmi jista' jfixkel miżuri bħal studju komparattiv tal-liġi dwar it-tema sensittiva ta' adozzjoni internazzjonali jew il-preparazzjoni ta' qafas ta' riferenza fil-qasam tal-liġi Ewropea tal-kuntratti. Fil-qasam speċifiku tal-prevenzjoni mid-drogi, se jiġi mitlub li jkun hemm djalogu mas-soċjetà ċivili permezz tat-twaqqif u l-iffinanzjar ta' forum. Fid-dawl ta' l-impenn mogħti lill-Kummissjoni u l-bżonn li jiġu implimentati mingħajr dewmien il-programmi finanzjarji l-ġodda, qed nitolbok sabiex tikkunsidra mill-ġdid il-proposti tagħna sabiex il-programmi jkunu adottati fil-pront. (Sentenza ta' l-għeluq u firma) PROĊEDURA Programm speċifiku "Ġustizzja Ċivili" (2007-2013) Data ta' l-ewwel qari tal-PE – Numru P Proposta tal-Kummissjoni Data tat-tħabbir fis-seduta plenarja tal-komunikazzjoni tal-pożizzjoni komuni Kumitat responsabbli Data tat-tħabbir fis-seduta plenarja Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali
Extracted from 14679610__REPORT__A6-2007-0262__MT.txt